31991R3863
L 363/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3863/91 НА КОМИСИЯТА
от 16 декември 1991 година
за определяне на минимални пазарни размери на раци, приложими за някои крайбрежни зони на Обединеното кралство
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 104/76 на Съвета от 19 януари 1976 г. относно установяването на общи пазарни стандарти за скарида (Crangon crangon), рак пустинник (Cancer pagurus) и лангустина (Nephrops norvegicus) (1), последно измененен с Регламент (ЕИО) № 3162/91 (2), и по-специално член 7, параграф 4 от него,
като има предвид, че се допуска да бъдат предвидени изключения по отношение на минималния размер, определен в член 7, параграф 1, буква б) от Регламент (ЕИО) № 104/76, с цел да се гарантират местните или регионалните доставки на раци в някои крайбрежни зони на Обединеното кралство;
като има предвид, че изключенията по отношение на минималния размер на съответните видове трябва да бъдат разграничени, за да отразяват различията в производствените условия в посочените зони;
като има предвид, че мерките, предвидени в настоящия регламент, са в съответствие със становището на Управителния комитет по рибни продукти,
ПРИЕ НАСТОЯЩИЯ РЕГЛАМЕНТ:
Член 1
1. Минималният пазарен размер за рак пустинник се определя на 12,5 сантиметра за крайбрежните зони на Шотландия, Уелс от Cemaes Нead до най-северната точка на границата с Англия, Кент, Есекс, Североизточна Англия от южния край на Humberside до северния край на Northumberland, както и Северозападна Англия от южния край на Cheshire до Haverigg Point в Cumbria на северна географска ширина 54° 11.3'N.
2. За крайбрежните зони на Lincolnshire, Norfolk, Suffolk и риболовния морски район на Cumbria, минималният размер се определя на 11,5 сантиметра.
Член 2
Регламент (ЕИО) № 1048/86 на Комисията (3) се отменя.
Член 3
Настоящият регламент влиза в сила на 1 януари 1992 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 декември 1991 година.